Wenn mer bis jetzt vo öpisem verschont bliebe si, denn vo tagelangem rägewätter. Dorum trifft s sich s guet, das mer hüt e ruhetag in trondheim ihgleit hei und em räge bime kaffi und chueche chöne zueluege. E schöne momänt, vorallem denn, wenn lüt us dä autos usstiige und mä dr ekel vor em nasswärde am gsicht cha abläse. Autofahrer dorum, wills die sin wo im trochene hocke, wenns eus verpisst.  Obwohls in dä stedt pärks het, wo topfebe si und weich zum häringihschloh, ziehn mir s  vor, zwei nächt in dr jugendherbärg z übernachte. Zudäm hei mer s guet preicht mit ere sympatische reseptionischtin, wo eus geschtr ihri privati sauna übrloh het, um eusi verrägneti seel uf z wärme.  Jetzt schriebe mer no es paar charte und denn gohts ab ins pirbadet, s gröscht wellnessbad in norwäge. Guet, dass d fotos für d charte bi schönem wätter gschosse wärde, denn gseie mer das au no...  Wenn mer widr losfahre isch noni ganz klar. Es isch unsicher, öb dr wille gnue gross wär, fals es morn  immerno so wättr isch. Grundsätzlich si mer jo guet dinn mit dr strecki. Das zeige die ville hochrächnige, wo me so ahstellt, wenn me am strample isch. Breitegradmässig stönd mir bi 40%, kilometertechnisch isch es bits schwiriger uszrächne. Fakt isch, bis zum hütige tag hei mer knapp 1500 km hinter eus gloh.    Machets guet!